ড্যানিয়েল ওয়াট। ইংল্যান্ডের মহিলা ক্রিকেট দলের সদস্য। ক্রিকেট ব্যাটে ভারতীয় ক্রিকেটার বিরাট কোহলির নামের ভুল বানান লেখায় ভারতীয় ক্রিকেট সমর্থকদের বেনজির আক্রমণের মুখে। আসলে তিনি ‘বিরাট কোহলি’র বদলে লিখেছেন ‘বিরাট খোলি’। এতেই ক্ষুব্ধ বিরাট কোহলি ভক্তরা
ড্যানিয়েল এর আগেও নজরে এসেছেন তাঁর বিরাট কোহলির সৌজন্যে। বছর তিনেক আগে বিরাটকে বিয়ের প্রস্তাব দিয়েছিলেন এই তারকা ব্রিটিশ মহিলা ক্রিকেটারই। দুর্ভাগ্যবশত সেইসময়ও কোহলিকে ‘খোলিই’ লিখেছিলেন এই মহিলা ক্রিকেটার।

এই সেই টুইটার

এই বিষয়ে অন্যান্য খবর

বিরাটকে নিয়ে মুগ্ধ অন্য চ্যাম্পিয়ন, কুর্নিশ জানালেন কোহলির কৃতিত্বকে
এক টুইটেই কোহলি জিতে নিলেন পাকিস্তান। মন্ত্রীরাও পারবেন না এভাবে পাক-মুলুক জিততে
টসে হেরেও টস জিতলেন কোহলি! শ্রীলঙ্কা ম্যাচে আজব কাণ্ড, দেখুন ভিডিও


প্রসঙ্গত, কিছুদিন আগে কোহলির কাছ থেকে একটি ব্যাট উপহার হিসেবে পেয়েছিলেন ড্যানিয়েল। আবেগে আপ্লুত হয়ে উপহার পাওয়া এই ব্যাটেই কোহলির নাম লিখে নিজের সোশ্যাল অ্যাকাউন্টে শেয়ার করেছিলেন তিনি। কিন্তু এবারও অতীত ভুলের পুনরাবৃত্তি। কোহলিকে লিখেছেন ‘খোলি’। আর সেটা নজর এড়ায়নি নেটিজেনদের। সঙ্গে সঙ্গে শুরু হয়ে যায় টুইটারে আক্রমণের ঝড়।
মাত্র ২৮ বছর বয়সেই একের পর ব্যাটিং কীর্তি ভেঙে চলেছেন বিরাট। সর্বকালের সেরাদের বৃত্তেও আলোচনায় চলে এসেছেন তিনি। তর্কাতীতভাবে বর্তমান ক্রিকেট বিশ্বের একনম্বর তারকা কোহলিই। সেই স্বপ্নের পুরুষেও অন্যান্যদের মতো মুগ্ধ ড্যানিয়েলা। স্বয়ং তাঁর কাছ থেকে ব্যাট উপহার পেয়ে আনন্দের আতিশয্যে এরকম ভুল হয়ে যাওয়াটাই স্বাভাবিক। তাই নয় কী!